CELEX: 32018D0779
Language: sk
Date: 2018-02-19 00:00:00
Title: Delegované rozhodnutie Komisie (EÚ) 2018/779 z 19. februára 2018 o uplatniteľných systémoch posudzovania a overovania nemennosti parametrov sendvičových panelov s kovovým plášťom, ktoré sú určené na nosné použitie, podľa nariadenia Európskeho parlamentu a Rady (EÚ) č. 305/2011 (Text s významom pre EHP )

29.5.2018   
            
            
               SK
            
            
               Úradný vestník Európskej únie
            
            
               L 131/23
            
         DELEGOVANÉ ROZHODNUTIE KOMISIE (EÚ) 2018/779
   z 19. februára 2018
   o uplatniteľných systémoch posudzovania a overovania nemennosti parametrov sendvičových panelov s kovovým plášťom, ktoré sú určené na nosné použitie, podľa nariadenia Európskeho parlamentu a Rady (EÚ) č. 305/2011
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 305/2011 z 9. marca 2011, ktorým sa ustanovujú harmonizované podmienky uvádzania stavebných výrobkov na trh a ktorým sa zrušuje smernica Rady 89/106/EHS (1), a najmä na jeho článok 28 a článok 60 písm. h),
   keďže:
   
               (1)
            
            
               V súvislosti so sendvičovými panelmi s kovovým plášťom určenými na nosné použitie („sendvičové panely“) neexistuje vhodné rozhodnutie o posudzovaní a overovaní nemennosti parametrov. Treba preto stanoviť, ktoré systémy posudzovania a overovania nemennosti parametrov sú uplatniteľné na sendvičové panely.
            
         
               (2)
            
            
               Toto rozhodnutie by sa malo uplatňovať len na výrobky, ktoré nepatria do rozsahu pôsobnosti iných príslušných právnych predpisov Únie. Nemalo by sa teda uplatňovať na sendvičové panely s kovovým plášťom, ktoré nie sú určené na nosné použitie, keďže na tie sa už vzťahuje rozhodnutie Komisie 98/436/ES (2) a rozhodnutie Komisie 98/437/ES (3),
            
         PRIJALA TOTO ROZHODNUTIE:
   Článok 1
   Toto rozhodnutie sa uplatňuje na sendvičové panely s kovovým plášťom určené na nosné použitie.
   Článok 2
   Nemennosť parametrov podstatných vlastností sa v prípade sendvičových panelov uvedených v článku 1 posudzuje a overuje v súlade so systémami stanovenými v prílohe.
   Článok 3
   Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      V Bruseli 19. februára 2018
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 88, 4.4.2011, s. 5.
   
      (2)  Rozhodnutie Komisie 98/436/ES z 22. júna 1998 o postupe preukazovania zhody stavebných výrobkov podľa článku 20 ods. 2 smernice Rady 89/106/EHS vo veci strešných krytín, strešných svetlíkov, strešných okien a doplnkových výrobkov (Ú. v. ES L 194, 10.7.1998, s. 30).
   
      (3)  Rozhodnutie Komisie 98/437/ES z 30. júna 1998 o postupe preukazovania zhody stavebných výrobkov v súlade s článkom 20 ods. 2 smernice Rady 89/106/EHS, pokiaľ ide o vonkajšie a vnútorné povrchové úpravy stien a stropov (Ú. v. ES L 194, 10.7.1998, s. 39).
   
      PRÍLOHA
      
         SYSTÉMY POSUDZOVANIA A OVEROVANIA NEMENNOSTI PARAMETROV
      
      
         Tabuľka 1
      
      
         Pre všetky podstatné vlastnosti týkajúce sa základnej požiadavky na stavby č. 1 (mechanická odolnosť a stabilita)
      
      
                  Výrobok a zamýšľané použitie
               
               
                  Uplatniteľný systém
               
            
                  Sendvičové panely s kovovým plášťom určené na nosné použitie
               
               
                  2+
               
            
         
      
         Tabuľka 2
      
      
         Len pre reakciu na oheň
      
      Systémy posudzovania a overovania nemennosti parametrov sa pre všetky výrobky uvedené v prvom stĺpci tabuľky 1 stanovia v závislosti od ich podskupín, a to takto:
      
         
      
                  Podskupiny výrobkov
               
               
                  Uplatniteľný systém
               
            
                  Výrobky, pri ktorých má presne identifikovateľná fáza v procese ich výroby za následok zlepšenie ich reakcie na oheň (napr. pridaním retardéra horenia alebo obmedzením organických materiálov)
               
               
                  1
               
            
                  Výrobky, pre ktoré existuje uplatniteľný európsky právny základ na klasifikáciu ich parametrov reakcie na oheň bez skúšania
               
               
                  4
               
            
                  Výrobky, ktoré nepatria do podskupín uvedených v riadkoch 1 a 2
               
               
                  3
               
            
         
      
         Tabuľka 3
      
      
         Pre všetky ostatné podstatné vlastnosti
      
      
                  Výrobok a zamýšľané použitie
               
               
                  Uplatniteľný systém
               
            
                  Sendvičové panely s kovovým plášťom určené na nosné použitie
               
               
                  3